Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,       18.12.2006
Nr. 22/788


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea  Ordonanţei de Urgenţă nr.45 din 5 iunie 2003 privind finanţele publice locale, publicată în Monitorul Oficial al României nr.431 din 19 iunie 2003, cu care comisia noastră a fost sesizată în fond cu adresa Biroului Permanent nr. PL.x. 927  din 4 decembrie 2006.
	PREŞEDINTE,

Mihai Nicolae Tănăsescu

	Comisia pentru buget, finanţe şi bănci
	
	Bucureşti,    18.12.2006
Nr. 927


RAPORT

asupra  propunerii legislative pentru  modificarea şi completarea  Ordonanţei de Urgenţă nr.45 din 5 iunie 2003 privind finanţele publice locale, publicată în Monitorul Oficial al României nr.431 din 19 iunie 2003
Cu adresa nr.PL.x. 927 din 4 decembrie 2006, Biroul Permanent conform art.95 din Regulamentul Camerei Deputaţilor, republicat, a sesizat,  pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea şi completarea  Ordonanţei de Urgenţă nr.45 din 5 iunie 2003 privind finanţele publice locale, publicată în Monitorul Oficial al României nr.431 din 19 iunie 2003. 
La întocmirea raportului s-au avut în vedere avizele Consiliului Legislativ şi Comisiei pentru administraţie publica, amenajarea teritoriului şi echilibru ecologic.

Guvernul nu susţine iniţiativa legislativă.

Prezenta propunere legislativă are ca obiect de reglementare modificarea alin.(4) al art.59 din Ordonanţa de urgenţă a Guvernului nr.45/2003 privind finanţele publice locale, aprobată cu modificări şi completări prin Legea nr.108/2004, cu modificările şi completările ulterioare, în sensul majorării gradului de îndatorare a administraţiilor locale de la 20% la  :
· 50% pentru municipiul Bucureşti;

· 40% pentru localităţile cu peste 250.000 locuitori, altele decât municipiul Bucureşti;

· 30% pentru localităţile cu un număr de locuitori cuprins între 100.000 şi 250.000;

· 25% pentru localităţile cu un număr de locuitori sub 100.000.  

Propunerea legislativă face parte din categoria legilor ordinare, potrivit art. 76 din Constituţia României, republicată.

La lucrările comisiei au participat  24 deputaţi, din totalul de 28 membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din data de 29 noiembrie 2006 .

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
In urma dezbaterii propunerii legislative în şedinţa din data de 13      decembrie 2006, comisia propune Plenului Camerei Deputaţilor respingerea acesteia deoarece prin Legea 273/29 iunie 2006 privind finanţele publice locale, publicată în Monitorul Oficial al României nr.618/18 iulie 2006, Ordonanţa de urgenţă a Guvernului nr.45/2003 privind finanţele publice locale a fost abrogată şi, deci, propunerea legislativă nu mai are obiect. Trebuie precizat faptul că, în conformitate cu prevederile alin.(4) al art. 63 din legea menţionată mai sus, plafonul de îndatorare a administraţiilor locale a fost majorat la 30% din totalul veniturilor. 
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


Expert

Rosu Gica
